# Diane Rwigara

Diane Shima Rwigara (Kigali, 1981) és una empresària ruandesa i activista dels drets de la dona que es va presentar com a candidata independent a les eleccions presidencials ruandeses de 2017. Rwigara va ser acusada el 23 de setembre de 2017, al costat de la seva mare i quatre altres acusats, d'"incitar a la insurrecció" entre d'altres càrrecs.

## Primers anys

Rwigara pertany a una família tutsi i té tres germans. El seu pare, Assinapol Rwigara, un industrial que era un suport financer fonamental del Front Patriòtic Ruandès, va morir en un accident de cotxe a la tarda del 4 de febrer 2015 a Gacuriro, Kigali, i la seva família creu que va ser un assassinat motivat políticament. La policia va dir que va morir a l'instant quan el cotxe Mercedez-Benz que estava conduint va col·lidir de front amb un camió pesat.

## Carrera

Rwigara és una comptable reconeguda. És una activista pels drets de les dones que s'ha pronunciat repetidament contra la mala gestió del país sota el President Paul Kagame i contra la injustícia i l'opressió.
El 3 de maig de 2017, Rwigara va anunciar la seva intenció de participar en les eleccions presidencials. 72 hores més tard es van filtrar fotos d'ella nua en un intent aparent d'humiliar-la i intimidar-la. Ella va reiterar la seva intenció de participar, demanant vots amb un programa que oferia treballar cap a erradicar la pobresa, establir una assegurança mèdica universal i defensar la llibertat d'expressió.
El 7 de juliol de 2017, la Comissió Electoral Nacional va desqualificar Rwigara de les eleccions per motius tècnics, al·legant haver utilitzat signatures falsificades en la seva candidatura presidencial i que només havia presentat 572 signatures vàlides en comptes de les 600 requerides. Rwigara va dir que va enviar 958 signatures, amb 120 addicionals després que algunes van ser desqualificades. Dos altres candidats també van ser desqualificats i el que va moure a Amnistia Internacional a afirmar que les eleccions se celebrarien en un "clima de por i de repressió". La decisió també va ser criticada pel Departament d'Estat dels Estats Units i la Unió Europea. Kagame va guanyar les eleccions del 4 d'agost amb el 98% dels vots. Rwigara va posar en marxa un grup activista anomenat Moviment de Salvació Popular (ITABAZA) per desafiar el règim sobre el seu registre de drets humans, dient que el parlament del país és poc més que un segell de cautxú.
El 30 d'agost de 2017 la policia va registrar la casa de Rwigara afirmant que estava sent investigada per falsificació i l'evasió d'impostos. La família de Rwigara va informar que havia desaparegut i que homes armats desconeguts amb roba civil la tenien a punta de pistola mentre que la casa era registrada, però la policia va negar que se l'hagués arrestat.
Diverses notícies informar al setembre de 2017, que Rwigara encara no havia aparegut i que la seva família continuava reclamant que era desapareguda.
Leon Orsmond, un creatiu publicitari freelance sud-africà que havia ajudat Rwigara en la seva campanya en els mitjans de comunicació social, també era desaparegut a Ruanda, des de febrer de 2018. Abans de la seva desaparició, no era cap secret que a Orsmond no li agradava el govern de Kagame.
El juny de 2018, l'Autoritat Tributària de Ruanda va vendre maquinària del negoci del tabac de la família per gairebé 2 milions de dòlars en un intent de recuperar 7 milions de dòlars en deutes fiscals. Una subhasta anterior dels actius empresarials familiars de Rwigara, de tabac elaborat, va obtenir més de 500 milions de francs ruandesos. Amnistia Internacional ha demanat al Poder judicial de Ruanda assegurar que aquest judici no es converteixi en un altre mitjà per perseguir als crítics del govern.
L'agost de 2018, #FreeDianeRwigara estava sent utilitzat pels kenyans a twitter per demanar a Kagame que alliberés Rwigara. Això va arribar només uns dies després que els usuaris de twitter de Kenya fessin el mateix pel diputat d'Uganda, Robert Kyagulanyi, més conegut com a Bobby Wine.

## Referències

* 1 2 «Rwanda: Fair trial must be guaranteed for former presidential hopeful», 22-05-2018. Arxivat de l'original el 26 d’agost 2018. [Consulta: 25 agost 2018].
* 1 2 Lepapa, Naipanoi. «Who is Diane Rwigara, Rwanda's First Female Independent Presidential Candidate». The African Exponent, 14-05-2017. Arxivat de l'original el 8 d’octubre 2017. [Consulta: 2 juny 2017].
* 1 2 3 Babatunde, Mark. «35-Year-Old Businesswoman Diane Rwigara To Challenge Kagame in Rwandan Presidential Elections». Face 2 Face Africa, 05-05-2017. [Consulta: 2 juny 2017].
* ↑ «Family of deceased tycoon Assinapol Rwigara petitions President Kagame». The East African. [Consulta: 4 març 2015].
* ↑ «The curious case of the death of Mr Assinapol Rwigara». The Rwandan. Arxivat de l'original el 25 d’abril 2015. [Consulta: 5 abril 2015].
* 1 2 Okey-Nwosu, Muna. «Rwandese Presidential Candidate Diane Shima Rwigara isn't Backing Out Despite Leaked Nude Photos». Bella Naija, 09-05-2017. [Consulta: 2 juny 2017].
* ↑ Runsewe, Oreoluwa. «Young, Single And Independent: The Obstacles Facing Rwanda’s Potential First Female President». Ventures Africa, 09-05-2017. [Consulta: 2 juny 2017].
* ↑ Finn, Brandon. «Op-Ed: Activism and Rwanda’s Development Model – Diane Rwigara takes a stand». Daily Maverick, 27-04-2017. [Consulta: 2 juny 2017].
* ↑ Babtunde, Mark. «Nude Photos of Rwandan Presidential Candidate Surface Online». Face 2 Face Africa, 10-05-2017. [Consulta: 2 juny 2017].
* 1 2 Gardner, Tom. «‘Rwanda is like a pretty girl with a lot of makeup, but the inside is dark and dirty’». The Guardian, 04-08-2017. [Consulta: 30 agost 2017].
* 1 2 3 Ssuuna, Ignatius. «Former Rwandan Presidential Candidate Accused of Forgery». Bloomberg Politics. Associated Press, 30-08-2017. [Consulta: 30 agost 2017].
* ↑ «Rwanda disqualifies only female presidential candidate». Reuters, 08-07-2017. [Consulta: 30 agost 2017].
* ↑ «Three Rwandan Presidential Candidates Disqualified Amid Criticism». VOA News. Associated Press, 07-07-2017. [Consulta: 30 agost 2017].
* ↑ «Police Investigating Critic Of Rwandan President For Forgery». PM News Nigeria, 30-08-2017. [Consulta: 30 agost 2017].
* 1 2 «Critic of Rwandan President Investigated for Forgery». The New York Times. Reuters, 30-08-2017. [Consulta: 30 agost 2017].
* ↑ ; idowu, Torea«Fake nude photos were used to 'silence me', disqualified Rwandan candidate says». CNN, 05-08-2017. [Consulta: 30 agost 2017].
* ↑ Akwei, ismail. «Disqualified Rwandan presidential aspirant forms anti-Kagame movement». Africa News, 15-07-2017.
* ↑ «Africa Live: Donkey delicacy triggers 'price hike', Rwanda opposition figure home raided - BBC News» (en anglès). BBC News.
* ↑ Ssuuna, Ignatius «Former presidential hopeful in Rwanda said to be in custody» (en anglès). ABC News, 01-09-2017.
* ↑ Mugisha, Ivan R. «Rwanda: Where is Diane Rwigara and Her Family?». The East African (Nairobi), 31-08-2017.
* ↑ Alfa Shaban, Abdur Rahman. «Rwanda police must produce 'missing' female critic of Kagame», 30-08-2017.
* ↑ Du Plessis, Carien. «Five months later, South African still missing in Rwanda», 27-07-2018. [Consulta: 25 agost 2018].
* 1 2 «Diane Rwigara: Rwandan politician's assets auctioned - BBC News». BBC News, 18-06-2018. [Consulta: 25 agost 2018].
* ↑ «#FREEBOBBYWINE: KENYANS NOW TURN GUNS ON STRONGMAN KAGAME», 24-08-2018. [Consulta: 25 agost 2018].